Man vas oor drawwer se verkragting | Maroela Media
“Die vrou het Saterdag in Curryspotweg gedraf toe die man haar voorgekeer en met ŉ mes gedreig het,” het kol. Jay Naicker, woordvoerder van die polisie, in ŉ verklaring gesê. “Hy het haar na ŉ nabygeleë bos gedwing en haar verkrag. Hy het ook haar hardloopskoene, digitale horlosie en ŉ swart langmou-sweetpakbaadjie gesteel.”
Die slagoffer is na ŉ hospitaal geneem om vir skok behandel te word.
ŉ Saak van verkragting en diefstal is by die Howick-polisie aangemeld. “Die Howick-seksoortredingseenheid het die saak verder ondersoek en ŉ verdagte is opgespoor en in hegtenis geneem,” het Naicker bygevoeg. “Hy sal na verwagting binnekort in die Pietermaritzburg-landdroshof verskyn.”
Lt.genl. Mmamonnye Ngobeni, provinsiale kommissaris, het die beamptes geloof vir die vinnige inhegtenisneming. “Ons sal nie rus totdat die verdagte vervolg word vir hierdie afskuwelike misdaad nie,” het sy gesê. “Dit is onaanvaarbaar dat ŉ vrou nie sonder om bang te wees in ons woonbuurte kan draf of stap nie. Ons sal alles in ons vermoë doen om seker te maak dat hierdie man nie nog vroue beseer nie.”
Mooi so SAPD en onderskeie eenhede wat verantwoordelik was vir hierdie persoon se inhegtenisneming…trots op julle!!
Knap gedaan ja. Hoop hy word skuldig bevind en lank genoeg agter tralies gehou.
Moet him ASB ASB ASB nie “bail” gee nie!! Lowlife
Goed gedoen SAPS die manne en vroue wat hul werk doen verdien ‘n saluut.
Hoop nie sy is in die hospitaal net vir skok behandel nie!
Knap gedaan SAPD Howick.
Wat ‘n lae en gemene misdaad. Alweer die strawwe wat té lig is hiervoor. DOODSTRAF is al oplossing.
Verwyder dit wat hom pla, glo my hy sal nie weer vroue kan beseer nie,